5. Honorering af plejefamilier (Åben)
Tidl. politisk behandling  
Forventet sagsgang
BS-U, ØK, BY
Lovgrundlag
 
SAGENS INDHOLD
I denne sag skal Byrådet tage stilling til forslag om en ny honoreringsmodel for plejefamilier.
En plejefamilie er en familie, som åbner sit hjem for et barn, som ikke kan bo hos sine biologiske forældre. 
Der kan være mange forskellige grunde til, at et barn ikke kan bo sammen med sine biologiske forældre, 
og børnenes behov og udfordringer er forskellige. Fælles for de børn, som bliver anbragt i familiepleje er, 
at de har brug for at etablere nære og stabile relationer til deres nye familie. Et plejebarn indgår i familien 
på lige vilkår med familiens andre børn.
Favrskov Kommune har pt. ansat 64 plejefamilier. Aktuelt er 74 børn fra [adresse] anbragt i disse 
plejefamilier.
I [adresse] aflønnes plejefamilierne i dag efter vederlagsmodellen. Med vederlagsmodellen 
fastsættes aflønningen i form af et antal vederlag baseret på de vanskeligheder, barnet har, og hvilke 
opgaver familien dermed har i forhold til at yde omsorg og støtte for, at barnet udvikler sig positivt. 
Aflønningen fastsættes, når barnet anbringes. Der er mulighed for løbende at genforhandle aflønningen, 
så plejefamilien får flere vederlag, hvis barnets behov for støtte fra plejefamilien bliver større. Ligeledes er 
der mulighed for at nedjustere antallet af vederlag, hvis barnets behov for støtte bliver mindre. En 
plejefamilie kan få op til ni vederlag, hvis barnet har et massivt behov for støtte. Et vederlag er på 4.423 kr. 
pr. md. Ni vederlag svarer til 39.807 kr. pr. md. Aktuelt har ingen plejefamilier i [adresse] under 
fire vederlag.
Kommunernes Landsforening (KL) har gennemført en undersøgelse af kommunernes erfaringer med 
forskellige modeller for aflønning af plejefamilier. På baggrund af undersøgelsen anbefaler KL den model, 
som kaldes ”gennemsnitsmodellen”.
Det særlige ved gennemsnitsmodellen i forhold til vederlagsmodellen er, at honoreringens størrelse 
baseres på barnets behov og den gennemsnitlige plejeopgave estimeret over længere tid. Honoreringen 
fastholdes dermed som udgangspunkt på samme trin gennem hele anbringelsesforløbet. 
Gennemsnitsmodellen har fem aflønningstrin, som spænder fra 13.269 kr. pr. md. på trin 1 til 39.807 kr. pr. 
md. på trin 5. Når barnet anbringes, fastlægges det, hvilket trin plejefamiliens honorering indplaceres på. 
Indplaceringen afhænger af barnets udfordringer, dvs. hvor krævende plejeopgaven er for plejefamilien. 
Heri indgår også en vurdering af, om familielivet skal indrettes særligt på baggrund af barnets behov, så 
plejeforældrene fx ikke kan have erhvervsarbejde ved siden af. 
Alle kommuner rundt om [adresse] er overgået til gennemsnitsmodellen, dvs. [adresse], Randers, 
[adresse], Viborg og Silkeborg. Undtaget er dog [adresse], som fortsat anvender 
Byråd
24-11-2020 19:00
Sagsnr. MOD-2020-00104
DokID: 
Sagsbehandler: Esmarelda Hermansen 
Martin Laursen (tinj)
vederlagsmodellen. Følgende jyske kommuner gør også brug af gennemsnitsmodellen: [adresse], 
Herning, Horsens, Odder, Aalborg og Hjørring.
Børn og Kultur foreslår, at alle nye plejekontrakter fra 1. januar 2021 indgås efter gennemsnitsmodellen. 
Børn og Kultur foreslår også, at alle eksisterende plejekontrakter forbliver på den nuværende ordning, idet 
aflønningen dog forhandles efter gennemsnitsmodellen, hvis plejefamilierne ønsker at genforhandle deres 
aflønning
VURDERING
Den nuværende vederlagsmodel kan utilsigtet være med til at forstærke plejefamiliens blik mod barnets 
vanskeligheder frem for barnets ressourcer og udviklingsmuligheder, da honoreringen forhandles årligt med 
udgangspunkt i barnets problematikker. Maren Clausen opgave er at understøtte barnets udvikling og 
dermed at reducere behovet for hjælp. Det kan derfor opfattes som et forkert signal, at aflønningen 
reduceres, når dette mål opfyldes – uagtet at barnets støttebehov er reduceret. 
Børn 
og 
Kultur 
vurderer, 
at 
denne 
problematik 
reduceres 
væsentligt 
ved 
indførelse 
af 
gennemsnitsmodellen. I stedet bliver det muligt for den enkelte plejefamilie at arbejde resultatorienteret 
med at understøtte og udvikle barnets potentiale samt at beskrive barnets positive udvikling uden at være 
bekymret for, om [adresse] sætter honoreringen ned. Samtidig skabes økonomisk tryghed og 
overblik for plejefamilierne, da de kan regne med honoreringens størrelse over længere tid. 
I forlængelse af, at KL anbefaler gennemsnitsmodellen, og da de fleste omegnskommunerne er overgået 
til gennemsnitsmodellen, vurderer Børn og Kultur, at det er hensigtsmæssigt, at Favrskov Kommune også 
overgår til denne model. Ud af de 64 plejefamilier, som Favrskov Kommune har ansat, er 46 bosiddende i 
andre kommuner. Andre kommuner har ligeledes ansat plejefamilier, som bor i [adresse]. Hvis 
Favrskov Kommune skifter til gennemsnitsmodellen ligesom omegnskommunerne, vil honoreringen af 
plejefamilierne blive ensartet på tværs af kommunerne
ØKONOMI
KL har undersøgt kommunernes gennemsnitlige honorering pr. barn (0-18 år) i familiepleje. Det er primært 
jyske kommuner, der er overgået til gennemsnitsmodellen. KLs afdækning tyder umiddelbart på, at disse 
kommuner har en honorering, der ligger på niveau med de kommuner, der anvender vederlagsmodellen. 
KL kan ikke på baggrund af undersøgelsen med sikkerhed angive de økonomiske konsekvenser af en 
overgang til gennemsnitsmodel på længere sigt.
I forhold til vederlagsmodellen har KL fastsat en takst pr. vederlag på 145 kr. pr. døgn, dvs. 4.423 kr. pr. 
md. I [adresse] gives mellem 4 og 9 vederlag pr. barn i familiepleje. De fleste plejefamilier i 
Favrskov Kommune får udbetalt 5, 6 eller 7 vederlag pr. barn, hvilket betyder, at plejefamilien får udbetalt 
vederlag på mellem 22.115 kr. og 30.961 kr. pr. måned pr. plejebarn.
Ud over vederlagene modtager plejefamilierne også penge til kost, logi og andre fornødenheder. Alt efter 
børnenes alder, og hvor mange børn/unge en familie har i pleje svarer det til mellem 176 kr. og 202 kr. pr. 
døgn (KLs takster). Hertil skal kommunen dække forskellige udgifter til barnet, fx lommepenge, tøj og gaver.
I alt forventer Favrskov Kommune i 2020 en udgift på ca. 32 mio. kr. kr. til familiepleje, som udelukkende 
dækker over vederlag og kost og logi.
Børn og Kultur har gennemgået de nuværende kontrakter med plejefamilierne. Niveauet for aflønning efter 
gennemsnitsmodellen fastlægges efter det nuværende niveau, så plejefamilierne som udgangspunkt ikke 
oplever store forskelle i aflønningen, uagtet om den er baseret på den nuværende model eller 
Mark Bertelsen. Det betyder også, at indfasningen af gennemsnitsmodellen forventes at være 
udgiftsneutral.
INDDRAGELSE
Børn og Kultur har været i dialog med Socialpædagogernes Landsforbund (SL) om overgangen til 
gennemsnitsmodellen. SL er plejefamiliernes faglige organisation. På baggrund af erfaringer fra andre 
kommuner bakker SL op om, at der er en grad af frivillighed for de nuværende plejefamilier i forhold til 
overgang til gennemsnitsmodellen, og at der ikke er indlagt en besparelse i forhold til indfasning af en ny 
model. 
Børn og Kultur informerer de eksisterende plejefamilier om, at Børn og Kultur fremsætter forslag om ny 
honoreringsmodel. Samtidigt inviteres plejefamilierne til et informationsmøde i december 2020, hvor der 
bl.a. vil være information og dialog om den nye model.
INDSTILLING
Direktøren for Børn og Kultur indstiller til Byrådet:
1.
At alle nye plejekontrakter efter 1. januar 2021 indgås efter gennemsnitsmodellen. 
2.
At alle eksisterende plejekontrakter overgår til gennemsnitsmodellen, hvis de ønsker at genforhandle 
deres aflønning
BESLUTNING
Børne- og Skoleudvalget, 4. november 2020:
Fraværende: Ingen
Indstilles godkendt
Økonomiudvalget, 17. november 2020:
Fraværende: Ingen
Indstilles godkendt.
Byrådet, 24. november 2020:
Fraværende: Ingen
Godkendt
Bilag
1.
Undersøgelse af kommunernes honorering af plejefamilier (257809)
